‘নীতীশ কুমার মানসিকভাবে অসুস্থ, জানেন মোদি ও অমিত শাহও’, আক্রমণ প্রশান্ত কিশোরের

‘পাটনা: ‘নীতীশ কুমার (Nitish Kumar) মানসিকভাবে সুস্থ নন,’ রবিবার বিহারের মুখ্যমন্ত্রীকে আক্রমণ করলেন বিহারের জন সুরজ দলের প্রধান প্রশান্ত কিশোর (Jan Suraaj Chief Prashan Kishor)। তাঁর আরও অভিযোগ, নীতীশের কুমার সম্পর্কে সবটাই জানেন প্রধানমন্ত্রী নরেন্দ্র মোদি (Narendra Modi) ও স্বরাষ্ট্রমন্ত্রী অমিত শাহ (Amit Shah)। তারপরেও তাঁকে বিহারের মুখ্যমন্ত্রী পদে বসিয়েছেন। রাজ্যের ১৩ কোটি মানুষের সঙ্গে এই খেলার কোনও অধিকার নেই। বিহারের মুখ্যমন্ত্রীর পদ থেকে নীতীশ কুমারের পদত্যাগের দাবি তুলেছেন প্রশান্ত কিশোর।

এর আগেই শুক্রবার প্রশান্ত কিশোর রাজ্যের সরকারের কাছ থেকে নীতীশ কুমারের স্বাস্থ্য সম্পর্কিত একটি রিপোর্ট দেওয়ার দাবি জানান।

আরও পড়ুন: শহিদ দিবসে ভগত সিং, রাজগুরু, সুকদেব থাপারকে শ্রদ্ধা প্রধানমন্ত্রীর

রবিবার ভোট কুশলী, রাজনীতিবিদ, জন সুরজ দলের প্রধান প্রশান্ত কিশোর বলেন, এটি খুব গুরুত্বপূর্ণ বিষয় যে, কারণ বিহারের ১৩ কোটি মানুষের ভাগ্য এর সঙ্গে জড়িয়ে আছে। ওঁনার (নীতীশ কুমার) মানসিক অবস্থা এতটাই খারাপ যে, নিজের রাজ্যে কি হচ্ছে উনি কিছুই বুঝতে পারছেন না।

প্রসঙ্গত, জাতীয় সঙ্গীত চলাকালীন বিহারের মুখ্যমন্ত্রী নীতীশ কুমার হাসি, মজা, সহ কথা বলতে দেখা যায়। সেই ভিডিও ভাইরাল হয়। সেই নিয়ে রাজনীতি মহলে বিতর্ক শুরু হয়। এর পরেই নীতীশ কুমারকে আক্রমণ শানান প্রশান্ত কিশোর।

#WATCH | Samastipur, Bihar | Jan Suraaj founder Prashant Kishor says, “… The first person to comment on Nitish Kumar’s health was his ally, Sushil Kumar Modi… Since then, many Bihar Ministers have commented on his health. I never made a comment on it till January. But during… pic.twitter.com/GZsdy1Ah3x

— ANI (@ANI) March 23, 2025

সমস্তিপুরে এক সাংবাদিক বৈঠক থেকে প্রশান্ত কিশোর বলেন, সুশীল কুমার হচ্ছেন প্রথম ব্যক্তি যিনি বুঝতে পেরেছিলেন, নীতীশ কুমার অসুস্থ। এর পর বিহারের বহু মন্ত্রী তার সম্পর্কে একই মন্তব্য করেছেন। আমি জানুয়ারি পর্যন্ত এই নিয়ে কোনও মন্তব্য করিনি। তারপর আমি জানতে পারলাম যে নীতীশ কুমারের মানসিক অবস্থা এতটাই খারাপ হয়ে গেছে যে রাজ্যে কী ঘটছে তার কোনও ধারণাই নেই। নীতীশ কুমার শারীরিকভাবে ক্লান্ত এবং মানসিকভাবে অসুস্থ। প্রশান্ত কিশোর বলেন, বিপিএসসির বিক্ষোভের সময়, আমি তা জানতে পেরেছিলাম। যদি আপনি এর প্রমাণ চান, তাহলে কেবল তাকে তার কাউন্সিলের মন্ত্রীদের নাম বলতে বলুন।”

নীতীশ কুমারের পদত্যাগ দাবি করে, জন সুরাজ প্রধান বিহার সরকারের অংশ হিসেবে বিজেপিকে দোষারোপ করে বলেন, “বিজেপিও সমানভাবে দোষী। কারণ প্রধানমন্ত্রী বা স্বরাষ্ট্রমন্ত্রী জানেন নীতীশ কুমার মানসিকভাবে অসুস্থ।”